Може би сте чували, че зеленият цвят оглавява тази класация, но трябва да бъдем по-специфични. Една забележка - ако боядисате стените на стаята си в ярко наситено зелено, най-вероятно няма да получите търсения успокояващ ефект. Специалистите сочат, че най-благоприятните за релаксация и отпускане цветове са по-бледите и неутрални такива.
След традиционния нежен бял цвят (не говорим за снежния изчистен вариант) в по-меки нотки, е уместно да наредим синьо-зеленият или ментов цвят в пастелен завършек. Те определено заменят тревистото зелено и могат да превърнат всяко кътче в дома ви в зона за релаксация.
Светлото небесно синьо, както и бледата лавандула могат да постигнат също търсения успокояващ ефект. Цвят пудра, слонова кост, неутрално бежово и бяло с лек сив оттенък са други чудесни варианти.